《对木犀》
宋代·张埴

楚山秋色半凄凉，谁与炊成万粟黄。
明月尚在天上本，西风未了世间香。
猝然甚有惭羊脾，老矣何曾识蟹肠。
若得一株红照几，白头今夕醉柴桑。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。